Държавен вестник, бр. 30, 2014 г., стр. 37

БРОЙ  30	
Д Ъ Р Ж А В Е Н  В Е С Т Н И К 	
СТР.  37  
Член 87 – Задължения на командирите
1. Високодоговарящите страни и участва­
щите в конфликта страни са задължени да 
изискват от военните командири по отношение 
на лицата от състава на въоръжените сили под 
тяхно командване и на другите намиращи се 
под техен контрол лица да предотвратяват и 
при необходимост да възпират нарушения на 
Конвенциите и на този Протокол, както и да 
докладват на компетентните власти за тях.
2. С оглед на предотвратяването и възпи­
рането на нарушения Високодоговарящите 
страни и участващите в конфликта страни 
изискват от командирите, съразмерно с нивото 
на техните отговорности, да гарантират, че 
лицата от състава на въоръжените сили под 
тяхно командване са осведомени за задълже­
нията си, произтичащи от Конвенциите и от 
този Протокол.
3. Високодоговарящите страни и участ­
ващите в конфликта страни са задължени 
да изискват от всеки командир, който е 
осведомен, че негови подчинени или други 
намиращи се под негов контрол лица имат 
намерение да извършат или са извършили 
нарушение на Конвенциите или на този Про­
токол, да предприеме необходимите мерки, 
за да бъдат предотвратени такива нарушения 
на Конвенциите или на този Протокол, и ако 
е целесъобразно, да предприеме дисципли­
нарни или наказателни мерки против тези 
правонарушители.
Член 88 – Взаимопомощ по наказателни дела
1. Високодоговарящите страни си оказват 
във възможно най-голяма степен помощ във 
връзка с наказателни производства, предпри­
ети в случаи на тежки нарушения на Конвен­
циите или на този Протокол.
2. При условията на правата и задължения­
та, установени в Конвенциите и в разпоредбите 
на параграф 1 от член 85 от този Протокол, 
и когато обстоятелствата позволяват това, 
Високодоговарящите страни си сътрудничат 
в случай на екстрадиция. Те са задължени 
да се отнесат с необходимото внимание към 
молбата на държавата, на чиято територия е 
извършено предполагаемото престъпление.
3. Във всички случаи се прилага законо­
дателството на Високодоговарящата страна, 
която е получила молбата за екстрадиция. 
Разпоредбите на предходните параграфи 
обаче не засягат задълженията, произтича­
щи от разпоредбите на който и да е друг 
двустранен или многостранен договор, който 
напълно или частично регламентира или ще 
регламентира оказването на взаимопомощ по 
наказателните дела.
Член 89 – Сътрудничество
В случаи на тежки нарушения на Конвен­
циите или на този Протокол Високодоговаря­
щите страни се задължават да действат, съв­
местно или самостоятелно, в сътрудничество 
с Организацията на обединените нации и в 
съответствие с нейния устав.
Член 90 – Международна комисия за уста­
новяване на факти
1. а) Учредява се Международна комисия за 
установяване на факти (наричана по-нататък 
„Комисията“) в състав от петнадесет членове 
с висок морал и доказана безпристрастност.
b) След като не по-малко от двадесет 
Високодоговарящи страни са се съгласили 
да признаят компетенциите на Комисията в 
съответствие с параграф 2, депозитарят свиква 
на всеки пет години заседание на представи­
тели на тези Високодоговарящи страни с цел 
избор на членове на Комисията. На заседа­
нието представителите избират членовете на 
Комисията чрез тайно гласуване от списък на 
лица, в който всяка от тези Високодоговарящи 
страни може да предложи по едно лице.
c) Членовете на Комисията служат в лич­
ното си качество и изпълняват функциите си 
до избора на нови членове при следващото 
заседание.
d) По време на избора Високодоговаря­
щите страни са задължени да гарантират, че 
лицата, които ще бъдат избрани в Комисията, 
притежават необходимата квалификация и в 
Комисията като цяло е гарантирано справед­
ливо представителство по географски признак.
e) В случай на непредвидено освобождаване 
на място то се попълва от самата Комисия, 
като се вземат предвид съответните разпоредби 
на предходните букви.
f) Депозитарят осигурява на Комисията 
необходимата административна помощ за 
изпълнението на нейните функции.
2. а) Високодоговарящите страни могат 
по време на подписването, ратифицирането 
или присъединяването към този Протокол 
или по всяко време след това да деклари­
рат, че признават ipso facto и без специално 
споразумение по отношение на всяка друга 
Високодоговаряща страна, приела същото 
задължение, компетенциите на Комисията да 
провежда разследвания в случай на постъпили 
твърдения от тази друга страна в съответствие 
с предоставените є от разпоредбите на този 
член правомощия.
b) Декларациите, предвидени по-горе, се 
депозират при депозитаря, който предоставя 
копия от тях на Високодоговарящите страни.
c) Комисията е компетентна да:
i) разследва всички факти, за които се 
твърди, че представляват тежко нарушение 
според определението му в Конвенциите и